<classify> WAKALA wa Mbegu za Kilimo Tanzania ASA umeongeza maeneo ya uzalishaji mbegu ili kuongeza uzalishaji wa ndani. Hayo yamebainishwa na Mtendaji Mkuu wa ASA, Dk Sophia Kashenge alipozungumza na waandishi jijini hapa.Dk Kashenge alisema kwa sasa kumekuwepo na mabadiliko makubwa katika tasnia ya mbegu baada ya kuongeza maeneo ya uzalishaji wa mbegu.Kama wakala tunakwenda sambamba na mahitaji tumeongeza maeneo ya uzalishaji wa mbegu katika Wilaya za Bagamoyo na Nzega, alisema.Dk Kashenge alisema uzalishaji wa mbegu umeongezeka na kufikia tani 1,436 na kama taasisi wameweza kuongeza uzalishaji na kwenda sambamba na mahitaji.Katika kuhakikisha wakulima wanapata mbegu bora kwa wakati na kulima kwa tija, tayari ASA imezalisha zaidi ya tani 1,400 za mbegu za mazao ya aina mbalimbali kwa ajili ya kuzisambaza kwa wakulima, alisema.Alisema wameongeza matrekta matatu mapya kama zana katika mashamba ya mbegu na sasa kuna matrekta sita kati ya 19 yanayohitajika katika mashamba ya mbegu. Kashenge alisema pia wameongeza kufanya kazi na sekta binafsi kwa kutoa fursa kwa wadau mbalimbali ili kuongeza zaidi kiwango cha uzalishaji.Hivi karibuni, Waziri wa Kilimo, Japhet Hasunga alisema bado kuna uhaba wa mbegu na kuwa mahitaji kwa sasa ni tani 186,000 wakati zinazopatikana kwa sasa ni tani 57,000 pekee na hivyo wakulima wengi kukosa mbegu bora.Alisema sasa kuna tatizo kubwa la upatikanaji wa mbegi kwani mahitaji ya mbegu ya mazao yote nchi nzima na mbegu nyingi zinaagizwa nje ya nchi jambo ambalo linahitaji mkakati wa kudumu ili kuwa na hata viwanda vya kuzalisha mbegu.Tuweke mkakati wa kuzalisha mbegu ili mbegu ziweze kupatikana kwa urahisi na kwa wakati kuna maeneo mengi ya uzalishaji tukiwa na mbegu za kutosha uzalishaji wa mazao mbalimbali utaongezeka, alisema.Pia alisema kuna changamoto ya upatikanaji wa kutosha wa mbolea ni lazima kuwekeza kwenye viwanda vya kuzalisha mbolea ili kwenda na kasi ya kilimo.Tungekuwa na viwanda ingefahamika mbolea gani inatakiwa kulingana na aina ya udongo, unapokwenda kulima pima udongo wake tunahitaji viwanda vya kuchanganyia mbolea hilo litasaidia sana kuongeza mavuno.Kwa upande wake, Naibu Waziri wa Kilimo, Hussein Bashe alisema mikakati ya serikali ya kuongeza uzalishaji wa mbegu ni pamoja na kuwezesha Wakala wa Mbegu za Kilimo ASA kuongeza uzalishaji wa mbegu bora katika mashamba yake.Nimekutana na wataalamu na kupitia mpango wa wizara na itatuongoza namna uzalishajio wa mbegu unaokidhi mahitaji ya ndani, jambo hilo limehusisha wadau wengi, taasisi binafsi na wizara, alisema Bashe.Alisema Chama Cha Mapinduzi CCM kimetoa mwelekeo wa miaka 10 na ndio mwelekeo wao.  <topic>: kitaifa 